sagorsarker/bangla-wikipedia huggingface dataset:
এইচ এম রাজু

এইচ এম রাজু একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। তিনি ১৯৮৯, ১৯৯১ ও ২০০১ সালের নির্বাচনে উদগমণ্ডলম আসন থেকে ভারতীয় জাতীয় কংগ্রেসের প্রার্থী হিসাবে তামিলনাড়ু বিধানসভায় নির্বাচিত হয়েছিলেন।
অ্যাস্ট্রা ৫বি

অ্যাস্ট্রা ৫বি এসইএস মালিকানাধীন এবং পরিচালিত অ্যাস্ট্রা যোগাযোগ উপগ্রহগুলির মধ্যে একটি। এটি মার্চ ২০১৪ সালে এসইএস-এর ৫৬তম উপগ্রহ হিসাবে উৎক্ষেপণ করা হয়, যা ৩১.৫° পূর্ব অবস্থানে থেকে পূর্ব ইউরোপে ডিটিএইচ, ডিটিটি এবং কেবল সংযোগের পরিষেবা প্রদান করে।
উপগ্রহটি বর্তমানে ৩১.৫° পূর্ব দিকে অ্যাস্ট্রা ১জি উপগ্রহটিকে প্রতিস্থাপন করে, যা ২০০৯ সালে অ্যাস্ট্রা ৫এ উপগ্রহ (মূলত সিরিয়াস ২ নামে পরিচিত) হারানোর পরে নিজেই সেই অবস্থানে পূরণ করছে। অ্যাস্ট্রা ২সি প্রথম ৩১.৫° পূর্ব এ ব্যবহার করা হয়েছিল অ্যাস্ট্রা ৫এ দিয়ে প্রতিস্থাপনের পর তা সরিয়ে দেওয়া হয়।
অ্যাস্ট্রা ৫বি তৃতীয় উপগ্রহ যা ২০০৯ সালে অ্যাস্ট্রিয়াম (বর্তমানে এয়ারবাস ডিফেন্স অ্যান্ড স্পেস) থেকে এসইএস দ্বারা একসাথে অর্ডার করা চারটির উৎক্ষেপণ করা উপগ্ৰহের মধ্যে ছিল। ২০১৩ এবং ২০১২ সালে যথাক্রমে অ্যাস্ট্রা ৫বি-র আগে অ্যাস্ট্রা ২ই এবং অ্যাস্ট্রা ২এফ ২৮.২° পূর্ব-তে একই ধরনের অ্যাস্ট্রা ২ই এবং অ্যাস্ট্রা ২এফ উৎক্ষেপণ করা হয়েছিল এবং চতুর্থটি, অ্যাস্ট্রা ২জি পরে, ২০১৪ সালে উৎক্ষেপণ করা হয়েছিল।
অ্যাস্ট্রা ৫বি স্যাটেলাইট দুটি কু-ব্যান্ড সম্প্রচার বিম সরবরাহ করে, প্রতিটি অনুভূমিক এবং উল্লম্ব মেরুকরণ, দুটি পায়ের ছাপ জুড়ে, যাকে হাই পাওয়ার বিম এবং ওয়াইড বিম বলা হয়।
এই পরিষেবা এলাকার মধ্যে, অ্যাস্ট্রা ৫বি ডিরেক্ট-টু-হুম (ডিটিএইচ) সম্প্রচার, ডিরেক্ট-টু-কেবল (ডিটিসি) এবং ডিজিটাল টেরেস্ট্রিয়াল টেলিভিশন নেটওয়ার্কগুলিতে অবদান ফিড সক্ষমতা সরবরাহ করে।
উপগ্রহটি ইজিএনওএস জিও-২ হিসাবে ইউরোপীয় জিওস্টেশনারি নেভিগেশন ওভারলে সার্ভিসের (ইজিএনওএস) জন্য একটি হোস্টিংকৃত এল-ব্যান্ড পেলোডও বহন করে।
২০০৯ সালে এসইএস অ্যাস্ট্রা ৫বি অর্ডার করে এবং ইউরোস্টার-৩০০০ স্যাটেলাইট বাসের উপর ভিত্তি করে অ্যাস্ট্রিয়াম (বর্তমানে এয়ারবাস ডিফেন্স অ্যান্ড স্পেস) দ্বারা নির্মিত হয়। উৎক্ষেপণটি মূলত ২০১৩ সালের দ্বিতীয় ত্রৈমাসিকে উৎক্ষেপণের জন্য নির্ধারিত ছিল, কিন্তু সেই উৎক্ষেপণ বাতিল করা হয়েছিল কারণ অন্য উপগ্রহ (অপ্টাস ১০) যা এরিয়ান ৫ উৎক্ষেপণে অ্যাস্ট্রা ৫বি এর সাথে থাকার কথা ছিল তা অপ্টাসের সম্ভাব্য বিক্রয় মুলতুবি থাকায় তা বাতিল করা হয়েছিল।
এরপর ৬ ডিসেম্বর ২০১৩ সালে হিসপাস্যাটের আমাজনাস ৪এ স্যাটেলাইটসহ সহযাত্রী হিসেবে উৎক্ষেপণের পরিকল্পনা করা হয়, কিন্তু নভেম্বর ২৯১৩ সালে ঘোষণা করা হয় যে আমাজনাস কারুশিল্পের প্রাপ্যতা বিলম্বের কারণে উৎক্ষেপণটি জানুয়ারি ২০১৪ পর্যন্ত স্থগিত করা হয়েছে। অবশেষে ২২ মার্চ ২০১৪ তারিখে এরিয়ান ৫ ভিএ২১৬ উৎক্ষেপণ করা হয়।
অ্যাস্ট্রা ৫বি ২জুন ২০১৪ সালে বাণিজ্যিক কার্যক্রম শুরু করে, এবং জুন ২০১৪ এর শেষের দিকে এই উপগ্ৰহে পূর্ব ইউরোপের জন্য চ্যানেল বহনকারী ১৮টি সক্রিয় ট্রান্সপন্ডার ছিল।
বাকেরগঞ্জ-১

বাকেরগঞ্জ-১ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।
বাকেরগঞ্জ-১ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। এবং ১৯৯৬ সালে আসনটি বিলুপ্ত হয়।
বাকেরগঞ্জ-২

বাকেরগঞ্জ-২ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।
বাকেরগঞ্জ-২ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। এবং ১৯৯৬ সালে আসনটি বিলুপ্ত হয়।
বাকেরগঞ্জ-৩

বাকেরগঞ্জ-৩ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।
বাকেরগঞ্জ-৩ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। এবং ১৯৯৬ সালে আসনটি বিলুপ্ত হয়।
বাকেরগঞ্জ-৪

বাকেরগঞ্জ-৪ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।
বাকেরগঞ্জ-৪ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। এবং ১৯৯৬ সালে আসনটি বিলুপ্ত হয়।
বাকেরগঞ্জ-৫

বাকেরগঞ্জ-৫ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।
বাকেরগঞ্জ-৫ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। এবং ১৯৯৬ সালে আসনটি বিলুপ্ত হয়।
অক্টোবর ১৯৯১ সালে আবদুর রহমান বিশ্বাস বাংলাদেশের রাষ্ট্রপতি হলে, তার আসনটি শুন্য হয়। ডিসেম্বরের উপ-নির্বাচনে এম. আর. সারওয়ার নির্বাচিত হন।
বাকেরগঞ্জ-৬

বাকেরগঞ্জ-৬ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।
বাকেরগঞ্জ-৬ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৯১ সালে আসনটি বিলুপ্ত হয়।
বাকেরগঞ্জ-৬ আসনে ১৯৭৩ সালের প্রথম জাতীয় সংসদ নির্বাচন, ১৯৭৯ সালর দ্বিতীয় জাতীয় সংসদ নির্বাচন ১৯৮৬ সালের তৃতীয় জাতীয় সংসদ নির্বাচন এবং ১৯৮৮ সালের চতুর্থ জাতীয় সংসদ নির্বাচন অনুষ্ঠিত হয়েছিল।
বাকেরগঞ্জ-৭

বাকেরগঞ্জ-৭ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।
বাকেরগঞ্জ-৭ আসনটি ৭ই মার্চ ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
বাকেরগঞ্জ-৭ আসনে ১৯৭৩ সালের প্রথম জাতীয় সংসদ নির্বাচন এবং ১৯৭৯ সালর দ্বিতীয় জাতীয় সংসদ নির্বাচন অনুষ্ঠিত হয়েছিল। পরবর্তীতে আসনটি বিলুপ্ত করা হয়।
বাকেরগঞ্জ-৮

বাকেরগঞ্জ-৮ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।
বাকেরগঞ্জ-৮ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
বাকেরগঞ্জ-১৭ আসনে ১৯৭৩ সালের প্রথম জাতীয় সংসদ নির্বাচন এবং ১৯৭৯ সালর দ্বিতীয় জাতীয় সংসদ নির্বাচন অনুষ্ঠিত হয়েছিল। পরবর্তীতে আসনটি বিলুপ্ত করা হয়।
বাকেরগঞ্জ-৯

বাকেরগঞ্জ-৯ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।
বাকেরগঞ্জ-৯ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
বাকেরগঞ্জ-১৭ আসনে ১৯৭৩ সালের প্রথম জাতীয় সংসদ নির্বাচন এবং ১৯৭৯ সালর দ্বিতীয় জাতীয় সংসদ নির্বাচন অনুষ্ঠিত হয়েছিল। পরবর্তীতে আসনটি বিলুপ্ত করা হয়।
বাকেরগঞ্জ-১০

বাকেরগঞ্জ-১০ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।
বাকেরগঞ্জ-১০ আসনটি ৭ই মার্চ ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
বাকেরগঞ্জ-১০ আসনে ১৯৭৩ সালের প্রথম জাতীয় সংসদ নির্বাচন এবং ১৯৭৯ সালর দ্বিতীয় জাতীয় সংসদ নির্বাচন অনুষ্ঠিত হয়েছিল। পরবর্তীতে আসনটি বিলুপ্ত করা হয়।
বাকেরগঞ্জ-১১

বাকেরগঞ্জ-১১ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।
বাকেরগঞ্জ-১১ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
বাকেরগঞ্জ-১১ আসনে ১৯৭৩ সালের প্রথম জাতীয় সংসদ নির্বাচন এবং ১৯৭৯ সালর দ্বিতীয় জাতীয় সংসদ নির্বাচন অনুষ্ঠিত হয়েছিল। পরবর্তীতে আসনটি বিলুপ্ত করা হয়।
বাকেরগঞ্জ-১২

বাকেরগঞ্জ-১২ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।
বাকেরগঞ্জ-১২ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
বাকেরগঞ্জ-১২ আসনে ১৯৭৩ সালের প্রথম জাতীয় সংসদ নির্বাচন এবং ১৯৭৯ সালর দ্বিতীয় জাতীয় সংসদ নির্বাচন অনুষ্ঠিত হয়েছিল। পরবর্তীতে আসনটি বিলুপ্ত করা হয়।
বাকেরগঞ্জ-১৩

বাকেরগঞ্জ-১৩ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।
বাকেরগঞ্জ-১৩ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
বাকেরগঞ্জ-১৭ আসনে ১৯৭৩ সালের প্রথম জাতীয় সংসদ নির্বাচন এবং ১৯৭৯ সালর দ্বিতীয় জাতীয় সংসদ নির্বাচন অনুষ্ঠিত হয়েছিল। পরবর্তীতে আসনটি বিলুপ্ত করা হয়।
বাকেরগঞ্জ-১৪

বাকেরগঞ্জ-১৪ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।
বাকেরগঞ্জ-১৪ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
বাকেরগঞ্জ-১৪ আসনে ১৯৭৩ সালের প্রথম জাতীয় সংসদ নির্বাচন এবং ১৯৭৯ সালর দ্বিতীয় জাতীয় সংসদ নির্বাচন অনুষ্ঠিত হয়েছিল। পরবর্তীতে আসনটি বিলুপ্ত করা হয়।
বাকেরগঞ্জ-১৫

বাকেরগঞ্জ-১৫ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।
বাকেরগঞ্জ-১৫ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
বাকেরগঞ্জ-১৫ আসনে ১৯৭৩ সালের প্রথম জাতীয় সংসদ নির্বাচন এবং ১৯৭৯ সালর দ্বিতীয় জাতীয় সংসদ নির্বাচন অনুষ্ঠিত হয়েছিল। পরবর্তীতে আসনটি বিলুপ্ত করা হয়।
বাকেরগঞ্জ-১৬

বাকেরগঞ্জ-১৬ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।
বাকেরগঞ্জ-১৬ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
বাকেরগঞ্জ-১৬ আসনে ১৯৭৩ সালের প্রথম জাতীয় সংসদ নির্বাচন এবং ১৯৭৯ সালর দ্বিতীয় জাতীয় সংসদ নির্বাচন অনুষ্ঠিত হয়েছিল। পরবর্তীতে আসনটি বিলুপ্ত করা হয়।
বাকেরগঞ্জ-১৭

বাকেরগঞ্জ-১৭ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।
বাকেরগঞ্জ-১৭ আসনটি ৭ই মার্চ ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
বাকেরগঞ্জ-১৭ আসনে ১৯৭৩ সালের প্রথম জাতীয় সংসদ নির্বাচন এবং ১৯৭৯ সালর দ্বিতীয় জাতীয় সংসদ নির্বাচন অনুষ্ঠিত হয়েছিল। পরবর্তীতে আসনটি বিলুপ্ত করা হয়।
বাকেরগঞ্জ-১৮

বাকেরগঞ্জ-১৮ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল। যা ১৯৭৯ সালের জাতীয় নির্বাচনে বিলুপ্ত করা হয়।
বাকেরগঞ্জ-১৮ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। যা ১৯৭৯ সালে আসনটি বিলুপ্ত হয়।
বাকেরগঞ্জ-১৮ বাংলাদেশে ৭ই মার্চ ১৯৭৩ সালের প্রথম জাতীয় সংসদ নির্বাচনে ৩০০টি আসনের মধ্যে ১২৯ নম্বর আসন ছিল। যা ১৯৭৯ সালের দ্বিতীয় জাতীয় সংসদ নির্বাচনের পূর্ব বিলুপ্ত হয়।
প্রসিধ কৃষ্ণা

প্রসিধ কৃষ্ণা (; জন্ম ১৯ ফেব্রুয়ারি ১৯৯৬) একজন ভারতীয় ক্রিকেটার যিনি ঘরোয়া ক্রিকেটে কর্ণাটকের হয়ে খেলেন। তিনি একজন ডানহাতি ফাস্ট বোলার। তিনি আইপিএলে কলকাতা নাইট রাইডার্সের হয়ে খেলেন। ২০২১ সালের ২৩ মার্চ তিনি ভারতীয় ক্রিকেট দলের হয়ে আন্তর্জাতিক ক্রিকেটে অভিষেক করেছিলেন। ওয়ানডে অভিষেকের সময় তিনি প্রথম ভারতীয় বোলার হিসাবে ৪ উইকেট শিকার করেছেন।
২০১৫ সালে বাংলাদেশ ‘এ’ দল ভারত সফরের সময় তিনি প্রথম আলোচনায় এসেছিলেন, তিনটি প্রথম সারির কর্ণাটকের পেসার বোলারদের অনুপস্থিতিতে বাংলাদেশ ‘এ’র বিপক্ষে ট্যুর ম্যাচে কর্ণাটকের হয়ে প্রথম শ্রেণির অভিষেক ম্যাচে ৪৯ রানে ৫ উইকেট নিয়েছিলেন তিনি। নিজের প্রথম বলেই রনি তালুকদারকে আউট করেন এবং প্রথম স্পেলেই এনামুল হক, সৌম্য সরকার এবং নাসির হোসেনের উইকেট নিয়ে বাংলাদেশকে ৪১ রানে ৫ উইকেট হারাতে হয়। কর্ণাটক ম্যাচটি ৪ উইকেটে জিতে যায়।
তিনি ২০১৭ সালের ২ ফেব্রুয়ারি ২০১৬-১৭ বিজয় হাজারে ট্রফিতে কর্ণাটকের হয়ে লিস্ট এ ক্রিকেটে অভিষেক করেন। ২১ জানুয়ারি ২০১৮ তারিখে ২০১৭-১৮ সৈয়দ মোশতাক আলী ট্রফিতে কর্ণাটকের হয়ে টি-টোয়েন্টি ক্রিকেটে আত্মপ্রকাশ করেছিলেন।
তিনি ১৯১৮-১৯ বিজয় হাজারে ট্রফিতে কর্ণাটকের পক্ষে সাত ম্যাচে ১৩টি উইকেট নিয়ে সর্বাধিক উইকেট শিকারী হন। 
এপ্রিল ২০১৮ এ, আঘাত প্রাপ্ত কমলেশ নগরকোটির বদলী হিসাবে, ২০১৮ আইপিএল মৌসুমে তাকে কলকাতা নাইট রাইডার্স কিনে নেয়। ৬ মে ২০১৮-তে, তিনি মুম্বই ইন্ডিয়ান্সের বিপক্ষে আঘাত প্রাপ্ত শিবম মাভীর পরিবর্তে আইপিএলে অভিষেক করেছিলেন।
আগস্ট ২০১৮ এ, তাকে ২০১৮ এ-দল চতুর্ভুজ সিরিজের জন্য ভারত এ ক্রিকেট দলে নাম দেওয়া হয়েছিল। ডিসেম্বর ২০১৮ এ, তাকে ২০১৮ এসিসি ইমার্জিং টীম এশিয়া কাপ প্রতিযোগিতার জন্য ভারত দলে তার নাম দেওয়া হয়েছিল। 
২০২১ সালের মার্চ মাসে ইংল্যান্ডের বিপক্ষে সিরিজের জন্য ভারতের একদিনের আন্তর্জাতিক (ওয়ানডে) স্কোয়াডে তাকে অন্তর্ভুক্ত করা হয়েছিল। ২০২১ সালের ২৩ মার্চ ইংল্যান্ডের বিপক্ষে ভারতের হয়ে ওডিআই অভিষেক ঘটে তার। তাঁর প্রথম ওডিআই উইকেটটি জেসন রায়ের, ব্যাকওয়ার্ড পয়েন্টে বিকল্প খেলোয়াড় সূর্যকুমার যাদব ক্যাচটি নিয়েছিলেন। তার অভিষেক পরিসংখ্যানটি ছিল (৮.১-ওভারস, ১ মেডেন, ৫৪ রান, ৪ উইকেট, ০ নো-বল, ৭ ওয়াইড, ৬.৬০ রান/ওভার)। পরে তিনি আরও তিনটি উইকেট শিকার করে ভারতকে ৬৬ রানে জিততে সহায়তা করেছিলেন।
মোহাম্মদ ইয়াকুব (মেজর)

অবসরপ্রাপ্ত মেজর মোহাম্মদ ইয়াকুব বাংলাদেশ সেনাবাহিনীর একজন অবসরপ্রাপ্ত কর্মকর্তা।
অবিভক্ত ব্রিটিশ ভারতের বৃহত্তর ফরিদপুর জেলার গোপালগঞ্জ মহকুমার বর্তমান মুকসুদপুর উপজেলার ননীক্ষীর ইউনিওনের নওখন্ডা গ্রামে ১৯৪৩ সালের ২৬ এ মার্চ জন্মগ্রহণ করেন। পিতা মরহুম রতন মৃধা সম্ভ্রান্ত মুসলিম ও কৃষক এবং মাতা মরহুমা ছাহেরা খাতুন গৃহিনী ছিলেন। ৬ ভাই বোনের মধ্যে তিনি সবার ছোট ছিলেন। ননীক্ষীর উচ্চ বিদ্যালয় থেকে মেট্রিক পাশ করে, যশোর মাইকেল মধুসূদন কলেজে আই এস সি পাশ করে ১৯৬৬ সালে পাকিস্তান মিলিটারি একাডেমি থেকে কমিশন লাভ করেন।
১৯৬৬ সালের ২১ এ নভেম্বর ৬ষ্ঠ ওয়ার কোর্স-এ পাকিস্তান মিলিটারি একাডেমি থেকে তৎকালীন উভয় পাকিস্তান এর প্রেসিডেন্ট ফিল্ড মার্সাল আইয়ুব খান এর অধীনে কমিশন লাভ করে কোয়েটা সেনানিবাসে ৩৬ বেলুচ রেজিমেন্টের অ্যাডজুটেন্ট ও পরবর্তীতে কোয়ার্টার মাস্টার হিসেবে ১৭ ই এপ্রিল ১৯৭০ পর্যন্ত দায়িত্ব পালন করেন। ১৮ ই এপ্রিল করাচি সেনানিবাসের সি ও ডি- তে অর্ডন্যান্স কোর এর অফিসার হিসেবে নিযুক্ত হন এবং জুন মাস পর্যন্ত কর্মরত থাকেন। বাঙ্গালী অফিসার দের দেশে এসে বাংলাদেশের স্বাধীনতা যুদ্ধ তে অংশগ্রহণের সুযোগ করে দেওয়া এবং মুক্তিযুদ্ধ বিরোধী পাঞ্জাব রেজিমেন্ট এর অফিসার কে গুরুতর আহত করার অভিযোগে ক্যাপ্টেন ইয়াকুব কে গ্রেফতার করা হয় এবং লায়ালপুর কেন্দ্রীয় কারাগারে শেখ মুজিবুর রহমান এর সাথে বন্দী থাকেন ।। ১৯৭৩ সালে বাংলাদেশে ফিরে আসেন। যশোর ক্যন্টনমেন্ট এর ৮৪ এফ ও ডি এর ৬ষ্ঠ কমান্ডিং অফিসার হিসেবে কর্মরত থাকেন। পরে ১৯৭৪ সাল থেকে ১৯৭৫ সালে ঢাকা ক্যন্টনমেন্ট এর অর্ডন্যন্স কোর এর টু আই সি এবং পরবর্তিতে কমান্ডিং অফিসার হিসেবে দায়িত্ব পালন করেন। ১৯৭৫ সালের ২১ এ জুন শেখ মুজিবুর রহমান জাতীয় রক্ষীবাহিনী সংশোধনীর পরে মেজর ইয়াকুব কে রক্ষী বাহিনীর প্রোভস্ট মার্শাল হিসেবে নিযুক্ত করেন কিন্তু ১৫ ই আগস্ট ১৯৭৫, শেখ মুজিবুর রহমান এর নিহত হওয়ার পর সাবেক ডেপুটি স্পিকার ও তৎকালীন ডাইরেক্টর অর্ডন্যান্স সার্ভিসেস, সেনাসদর, ঢাকা সেনানিবাসের কর্ণেল শওকত আলী, তার টু আই সি মেজর ইয়াকুব কে সাথে নিয়ে ১৫ আগস্ট ১৯৭৫ সকাল ৭.০১ ঘটিকায় ধানমন্ডি ৩২ নং এ যুদ্ধে যাওয়ার প্রস্তুতি নিয়ে তৎকালীন সেনাপ্রধান কাজী মুহাম্মদ শফিউল্লাহ এর কাছে আদেশ চান। সেনাপ্রধান আদেশ দানে অপারগতা প্রকাশ করলে সকাল ৯.৪৩ ঘটিকায় ২য় দফা আক্রমণ শুরু হয়। 
১৯৭৬ সালের পরবর্তী কালে তিনি প্রতিরক্ষা ক্রয় মহাপরিদপ্তর এর ডেপুটি ডাইরেক্ট,সেনাবাহিনী হিসেবে কর্মরত থাকেন।
পরবর্তীতে ৯ ডিসেম্বর ১৯৭৭ সালে তৎকালীন রাষ্ট্রপতি ও সাবেক সেনাপ্রধান জিয়াউর রহমান এর চাপযুক্ত হয়ে অবসর নেন এবং ১৯৮০ সালে পেনশনে আসেন। রাজনীতি তে যোগদান করেন। পরবর্তিতে সেনা কল্যাণ সংস্থার মহাকর্মাধ্যক্ষ হিসেবে নিযুক্ত হয়ে কর্মরত থাকেন এবং অবসর নেন।
১৯৭০ থেকে ১৯৭১ সালে ক্যপ্টেন থাকাকালীন পাকিস্তান এ বাংলাদেশী অফিসারদের দেশে এসে মুক্তিযুদ্ধে যুক্ত হওয়ার সুযোগ করে দেওয়া এবং বিবিসি এর খবর বাঙ্গালী অফিসারদের জানিয়ে যুদ্ধের প্রস্তুতি নেওয়ায় সহায়তা করেছিলেন। কিন্তু বাংলাদেশের পক্ষে থাকায় ও পাঞ্জাব রেজিমেন্টের অফিসার কে গুরুতর আহত করার অভিযোগে করাচি তে শেখ মুজিবুর রহমান এর সাথে কারাবন্দী হন যার ফলস্বরূপ সরাসরি দেশে এসে যুদ্ধ করার সুযোগ হয় নি। ১৯৭৩ সালে মুক্তি পেয়ে বাংলাদেশ সেনাবাহিনীর অধীনে কাজ করেন।
১৯৮০ সালে অবসর এর পরে মেজর ইয়াকুব(অব.) রাজনীতি তে যোগ দেন। আব্দুর রাজ্জাক আওয়ামী লীগ ভেঙ্গে বাকশাল তৈরী করেন এবং মেজর ইয়াকুব (অব.) বাকশাল দ্বিতীয় দফা পূনর্গঠন করেন এবং কেন্দ্রীয় কমিটির সদস্যপদ লাভ করেন।
দ্য মিস্টিরিয়াস আইল্যান্ড

দ্য মিস্টিরিয়াস আইল্যান্ড () হল জুল ভার্ন এর একটি উপন্যাস যা ১৮৭৫ সালে প্রকাশিত হয়। হেটজেল কর্তৃক প্রকাশিত মূল সংস্করণে জুল ফেরাট এর আঁকা অনেকগুলো চিত্র ছিল। উপন্যাসটি ভার্নের "টোয়েন্টি থাউজ্যান্ড লিগস আন্ডার দ্য সী" (১৮৭০) এবং "ইন সার্চ অব দ্য কাস্টাওয়েজ" (১৮৬৭–৬৮) এর মিশ্রিত সিকুয়েল, যদিও এটির আবহ ঐ বইগুলোর আবহের থেকে অনেকটাই ভিন্ন। উপন্যাসটির পারম্ভিক খসড়ার নাম ছিল "শিপরেকড ফেমিলি: মেরুনড উইথ আংকেল রবিনসন"। এটি ভার্নের প্রকাশক কর্তৃক প্রথমে প্রত্যাখ্যাত হয়েছিল এবং প্রকাশের পূর্বে পুনর্লিখিত হয়েছিল। খসড়াটি যে "রবিনসন ক্রুসো" এবং "দ্য সুইস ফেমিলি রবিনসন" উপন্যাস দুটি দ্বারা প্রভাবিত ছিল তা বোঝা যায়। ভার্ন তার পরবর্তী উপন্যাস "গডফ্রে মরগান" (ফরাসি: "L'École des Robinsons", ১৮৮২)-এ একই ধরনের আবহ সৃষ্টি করেন।
"দ্য মিস্টিরিয়াস আইল্যান্ড" এর কালানুক্রম মূল "টোয়েন্ডি থাউজ্যান্ড লিগস আন্ডার দ্য সী" এর সাথে বেমানান। "টোয়েন্টি থাউজ্যান্ড লিগস আন্ডার দ্য সী" এর কাহিনী ১৮৮৬ সালে শুরু হয়। "দ্য মিস্টিরিয়াস আইল্যান্ড" এর কাহিনী শুরু হয় আমেরিকান গৃহযুদ্ধের সময়কালে, তবুও এর কাহিনী "টোয়েন্টি থাউজ্যান্ড লিগস আন্ডার দ্য সী" এর কিছু বছর পর সংঘটিত হয় বলে অনুমান করা হয়।
উপন্যাসটি বাংলা ভাষায় সেবা প্রকাশনী হতে শামসুদ্দীন নওয়াব কর্তৃক "রহস্যের দ্বীপ" নামে ১৯৭৯ সালে প্রকাশিত হয়।
সৌরিন ভট্টাচার্যী

" 'সৌরিন ভট্টাচার্জী' " (১৯২৬-১৯৯৭) একজন ভারতীয় রাজনীতিবিদ ছিলেন। তিনি একজন সংসদ সদস্য ছিলেন, পশ্চিমবঙ্গ রাজ্যসভা, ভারতের সংসদ -এর সদস্য হিসাবে প্রতিনিধিত্ব করেছিলেন। বিপ্লবী সমাজতান্ত্রিক দল থেকে।
ভারতী রায়

ভারতী রায় (গুপ্ত; জন্ম ২৬ জুলাই ১৯৩৪) একজন ভারতীয় রাজনীতিবিদ। তিনি রাজ্যসভা ভারতীয় সংসদ সদস্যে পশ্চিমবঙ্গ থেকে ভারতের কমিউনিস্ট পার্টি (মার্কসবাদী) এর সদস্য হিসাবে নির্বাচিত হয়েছিলেন।<
জেনিথ ইরফান

জেনিথ ইরফান হচ্ছেন পাকিস্তানের প্রথম নারী মোটর-সাইকেল চালক যিনি সমগ্র পাকিস্তান ঘুরেছেন তার মোটর সাইকেল চালিয়ে। তার বাবা মোটর-সাইকেল চালিয়ে সারা বিশ্ব ঘোরার স্বপ্ন দেখতেন কিন্তু তার বাবা যখন ৩৪ বছর বয়সে মারা যান তখন জেনিথ বড়ো হয়ে মোটর-সাইকেল চালানোর সিদ্ধান্ত নেন। জেনিথ নিজেই বলেছিলেন, যে তিনি তার বাবার স্মৃতির উদ্দেশ্যর প্রতি নিবেদিত কর্ম হিসেবে মোটর-সাইকেল চালানো শুরু করেন; পাকিস্তানে মোটর-সাইকেল চালানো শুধু পুরুষের কাজ হলেও জেনিথ নারী হিসেবে সেই দক্ষতা দেখাতে সক্ষম হয়েছেন, তিনি সামাজিক রক্ষণশীলতাকে উপেক্ষা করেছেন।
২০১৩ সালের জেনিথের কনিষ্ঠ ভাই সুলতান একটি মোটর-সাইকেল কেনেন এবং জেনিথ তার ভাইয়ের কাছ থেকে মোটর-সাইকেল শেখা শুরু করে দেন তাদের নিজের শহরে। মোটর-সাইকেল চালানোর মৌলিক প্রশিক্ষণ জেনিথ তার ভাইয়ের কাছ থেকে শিখেছিলেন।
২০১৫ সালের আগস্টে জেনিথ লাহোর থেকে ৩,২০০ কিলোমিটার ভ্রমণ করে পাকিস্তানের উত্তরাঞ্চলে চলে যান, অনেকটা চীন সীমান্ত ধরে ফেলেন তিনি। পাকিস্তানে সমাজে নারীদের সাহস নিয়ে মোটর-সাইকেল চালানোটা জেনিথই প্রথম শুরু করেন। পাকিস্তানে সমাজে জেনিথকেই প্রথম নারী ধরা হয় যিনি মোটর-সাইকেল চালিয়ে অনেক দূর গিয়েছেন নিজে একা। তিনি খাইবার পাখতুনখোয়া এবং গিলগিত বালতিস্তানে ২০,০০০ কিলোমিটার ভ্রমণ করেন।
জেনিথের জীবন নিয়ে একটি চলচ্চিত্র বের হয় যার নাম হচ্ছে "মোটরসাইকেল গার্ল" (২০১৮)। চলচ্চিত্রটিতে সোহাই আলি আব্রো জেনিথের চরিত্রে অভিনয় করেন। জেনিথ চলচ্চিত্রটি নির্মিত হতে দেখে খুবই খুশি হয়েছিলেন।
নবনীদাস বাউল

নবনীদাস বাউল (৮-৬-১২৯৯ বঙ্গাব্দ – ৭-৫-১৩৭১ বঙ্গাব্দ) একজন বিখ্যাত বাউল সঙ্গীত শিল্পী।
নবনীদাসের জন্ম বীরভূম জেলার সিউড়িতে। রবীন্দ্রনাথ ঠাকুরের স্নেহধন্য ছিলেন সঙ্গীতশিল্পী নবনীদাস। শান্তিনিকেতনে থাকাকালীন রবীন্দ্রনাথ তাঁকে খ্যাপা বাউল বলে ডাকতেন। তাঁর সাথে যোগাযোগ ছিল কাজি নজরুল ইসলাম ও তারাশঙ্কর বন্দ্যোপাধ্যায়ের। সুলতানপুরের শ্ৰীরাম উচ্চ বিদ্যালয়ের ৪র্থ শ্রেণীর কর্মচারী ছিলেন নবনীদাস। উদাসী বাউল সম্প্রদায়ের সদস্য হিসাবে ভারতের নানা স্থানে পরিভ্ৰমণ করেছেন তিনি। শেষ জীবনে কেদুলি ও সিউড়ীতে আখড়া স্থাপন করেন। তার রচিত অনেক গান আছে। ১৯৬২ সালে অ্যালেন গিন্সবার্গ নবনীদাসের সাথে দেখা করেন। লক্ষ্মণ দাস বাউল এবং আন্তর্জাতিক খ্যাতিসম্পন্ন পূর্ণদাস বাউল তার পুত্ৰ।
সুরেশ চন্দ্র মজুমদার

" 'সুরেশ চন্দ্র মজুমদার' 'একজন ভারতীয় রাজনীতিবিদ। তিনি একজন সংসদ সদস্য ছিলেন, রাজ্যসভা ভারতের সংসদ এর সদস্য হিসাবে ভারতীয় জাতীয় কংগ্রেস থেকে।
মুকুল ওয়াসনিক

"'মুকুল ওয়াসনিক " (; 
জন্ম ২৭ সেপ্টেম্বর ১৯৫৯) একজন ভারতীয় রাজনীতিবিদ। তিনি ছিলেন সামাজিক ন্যায় বিচার ও ক্ষমতায়ন মন্ত্রী। তিনি ২০০৯ থেকে ২০১৪ সাল পর্যন্ত মহারাষ্ট্র রামটেক (লোকসভা কেন্দ্র) নির্বাচনী এলাকা থেকে প্রতিনিধিত্ব করেছিলেন। তিনি ভারতীয় জাতীয় কংগ্রেস (আইএনসি) রাজনৈতিক দলের সদস্য। তিনি একজন অল ইন্ডিয়া কংগ্রেস কমিটি-এর সাধারণ সম্পাদক।
তিনি মারাঠিতে বৌদ্ধ ধর্ম পরিবারে জন্মগ্রহণ করেন। তিনি বৌদ্ধ প্রবীণ কংগ্রেস নেতা এবং তিনবারের সাংসদ, বালকৃষ্ণ রামচন্দ্র ওয়াসনিক পরিবারের সদস্য।
এর আগে তিনি বুলধানা (লোকসভা কেন্দ্র) থেকে প্রতিনিধিত্ব করছেন। ১৯৮৪ সাল থেকে ওয়াসনিক ২৫ বছর বয়সে সর্বকনিষ্ঠ সংসদ সদস্য হন। তিনি পর্যায়ক্রমে জিতা এবং হারার দিকে ঝুঁকেছেন। বুলধানা থেকে - ১৯৮৪ সালে জয় লাভ করে এবং ১৯৮৯ সালে পরবর্তী পরাজয়, ১৯৯১ সালে জয় লাভ করে এবং ১৯৯৬ সালে পরবর্তী তে পরাজিত হয়, ১৯৯৮ সালে জয় লাভ করে এবং ১৯৯৯ সালে পরাজিত হন।
ওয়াসনিক ১৯৮৪-১৯৮৬ সালে ভারতের জাতীয় ছাত্র ইউনিয়ন জাতীয় সভাপতি নির্বাচিত হন।
পরবর্তীতে ওয়াসনিক ১৯৮৮-১৯৯০ সালে ভারতীয় যুব কংগ্রেস সভাপতি নির্বাচিত হন।
২০২০ সালের মার্চ মাসে, মুকুল ওয়াসনিক ৬০ বছর বয়সে তার বন্ধু রবিনা খুরানাকে বিয়ে করেন।
সাইকোপ্যাথি

সাইকোপ্যাথ, কখনও কখনও আর্থ-সামাজিক ব্যবহারের প্রতিশব্দ হিসাবে বিবেচিত, ঐতিহ্যগতভাবে অবিরাম সামাজিক আচরণ, প্রতিবন্ধী এবং সহানুভূতি, এবং সাহসী, বঞ্চিত এবং হিংসাত্মক বৈশিষ্ট্য দ্বারা চিহ্নিত একটি ব্যক্তিত্বের ব্যাধি ।সাইকোপ্যাথির বিভিন্ন ধারণাগুলি ইতিহাস জুড়ে ব্যবহৃত হয়েছে যা কেবলমাত্র আংশিকভাবে হয় এবং কখনও কখনও এটি পরস্পরবিরোধীও হতে পারে।
প্রেরিত শিমোন

উদ্‌যোগী শিমোন, কানানী শিমোন বা কনানীয় শিমোন (; ; ; ; ) ছিলেন নাসরতীয় যীশুর বারোজন প্রেরিতের অন্যতম। তাঁর প্রকৃত পরিচয় সম্বন্ধে অস্পষ্টতা বিদ্যমান। অল্প কিছু জাল বিরচন তাঁর সাথে সম্পর্কযুক্ত ছিল, কিন্তু সন্ত যিরোম তাঁকে ৩৯২–৩৯৩ খ্রীষ্টাব্দে লিখিত "De viris illustribus" গ্রন্থে অন্তর্ভুক্ত করেননি।
শিমোন নামটি সকল সারসংক্ষেপিত সুসমাচার ও প্রেরিত পুস্তকে পাওয়া যায়। প্রত্যেকবারই অধিকতর বিশদ বর্ণনা ব্যতীত প্রেরিতদের একটি তালিকা দেখা যায়:
নাদিরবেক আব্দুস-সাত্তারভ

নাদিরবেক আব্দুস-সাত্তারভ (আবদুসাত্তারভ) (জন্ম ১৮ সেপ্টেম্বর, ২০০৪) একজন উজবেক দাবাড়ু। এই দাবা প্রতিভা, ১৩ বছর, ১ মাস, ১১ দিন বয়সে গ্র্যান্ডমাস্টার উপাধির জন্য যোগ্যতা অর্জন করেছিলেন। ফিদে ২০১৮ সালের এপ্রিলে তাকে উপাধিতে ভূষিত করেছে।
২০১২ সালে আবদুসাত্তারভ স্লোভেনিয়ার মারিবরে আয়োজিত বিশ্ব যুব দাবা চ্যাম্পিয়নশিপে বিজয়ী হন। ২০১৪ সালে, নয় বছর বয়সে, তিনি তার নিজ শহর তাশখন্দে অনুষ্ঠিত ৮ম জর্জি আগজামভ স্মৃতি টুর্নামেন্টে, দু'জন গ্র্যান্ডমাস্টার, আন্দ্রে জিগালকো এবং রুস্তম খুসনতদিনভকে পরাজিত করেছিলেন। ২৬ জুন ২০২০-এ, আবদুসাত্তারভ ১ম মুখতার ইসমাগামবেতভ স্মৃতি টুর্নামেন্টে, যৌথভাবে দ্বিতীয় থেকে ষষ্ঠ স্থান অর্জন করেন, সাথে ছিলেন শাহ্‌রিয়ার মামেদিয়ারভ, দিমিত্রি বোচারভ, কাজিবেক নাগরবেক এবং দাভিদ মাগাশভিলি। সেখানে নাদিরবেক ১১ তে ৮.৫ স্কোর করেন। ২০২১ সালে, তিনি পিএনডব্লিউসিসি সুপার জি৬০-এর প্রথম গ্রুপে জিতেছিলেন।
২০১৫ সালের এপ্রিলের ফিদে রেটিংয়ের তালিকায়, তিনি এগারো বছর বয়সে, কনিষ্ঠতম খেলোয়াড়ের হিসেবে শীর্ষ ১০০ জুনিয়র্সে প্রবেশের একটি নতুন রেকর্ড স্থাপন করেন।
ফরহঙ্গে আসিফিয়া

ফরহঙ্গে আসিফিয়া (উর্দু: فرہنگ آصفیہ, আসিফিয়া অভিধান) একটি উর্দু থেকে উর্দু অভিধান যা সৈয়দ আহমদ দেহলভি রচনা করেছিলেন। এর চার খণ্ডে ৬০,০০০ এরও বেশি শব্দ রয়েছে। এটি প্রথম প্রকাশিত হয় ১৯০৮ সালের মে মাসে লাহোরের মাতবা রিফাহে আমে।
এটি ১৮৬৮ থেকে ১৮৯৮ সাল পর্যন্ত সংকলিত হয়েছিল। এই অভিধানটি উর্দু শব্দকোষের সর্বাধিক বিস্তৃত অভিধান বলে মনে করা হয়।
এর আগে উর্দু অভিধান ছিল, কিন্তু তারা ফার্সি বা ইংরেজিতে (ব্রিটিশ রাজের উত্থানের কারণে) উর্দু শব্দ অনুবাদ করা হত।
এই অভিধানগুলিতে বেশিরভাগ সাধারণ শব্দ এবং ভুল ছিল এবং সীমিত পরিমাণে ছিল। এটি ছিল প্রথম উর্দু থেকে উর্দু অভিধান। এর সংকলনের সময়, সৈয়দ আহমদ দেহলভির স্বাস্থ্যের অবনতি হয় এবং তিনি আর্থিক সমস্যায় পড়েন।
এটি ডেকানের শাসক মীর মাহবুব আলী খানের সমর্থনে সম্পন্ন হয়েছিল।
নুরেমবার্গ

নুরেমবার্গ ( ; হ'ল জার্মানির দ্বিতীয় বৃহত্তম শহর রাজ্য এর বাভারিয়া এর রাজধানী মিউনিখ এর পরে এবং এর ৫১৮,৩৭০ (২০১৯) বাসিন্দারা এটিকে ১৪ তম বৃহত্তম শহর হিসাবে পরিণত করেছে। পেগনিটজ নদী এর (সঙ্গম] সাথে রেডনিটজ এর সাথে ফার্থ এর পরে: রেজিঞ্জিটস, এর একটি উপনদী মেইন (নদী) এবং রাইন-মেইন – ডানুব খাল, এটি মধ্য ফরাঙ্কোনিয়া এর বাভরিয়ান প্রশাসনিক অঞ্চল এ অবস্থিত এবং এটি বৃহত্তম শহর এবং ফ্রাঙ্কোনিয়া এর আনুষ্ঠানিক রাজধানী। নুরেমবার্গ পার্শ্ববর্তী শহরগুলি ফার্থ, এরলঞ্জেন এবং শ্বাবাচ এর মোট জনসংখ্যা ৮০০,৩৭৬ (২০১৯) এর সাথে একটানা সংযোগ স্থাপন করেছেন, যখন বৃহত্তর নুরেম্বের্গ মহানগর অঞ্চল প্রায় ৩.৬ মিলিয়ন বাসিন্দা। শহরটি মিউনিখ এর উত্তরে প্রায় । অবস্থিত। এটি পূর্ব ফ্রাঙ্কোনিয়ান উপভাষা অঞ্চলের বৃহত্তম শহর (কথোপকথন: "ফ্রাঙ্কোনিয়ান"; ), নুরেমবার্গ ২০০৬ ফিফা বিশ্বকাপ অন্যতম আয়োজক শহর ছিল। ।
এরলানজেন-নুরেমবার্গ বিশ্ববিদ্যালয় এবং ()) সহ এই শহরে উচ্চশিক্ষার অনেকগুলি প্রতিষ্ঠান রয়েছে। ২০১৭ সালে ৩৯,৭৮০ জন শিক্ষার্থী নিয়ে এটি বাভারিয়ার তৃতীয় বৃহত্তম এবং জার্মানির একাদশ বৃহত্তম বৃহত্তম বিশ্ববিদ্যালয়, এরলাঞ্জেন এবং নুরেম্বার্গের ক্যাম্পাস এবং এরলানজেনের (বিশ্ববিদ্যালয় হাসপাতাল এরলাঞ্জেনে (ইউনিভার্সিটিটস্ক্লিনিকাম এরলানজেন)। এবং শহরের মধ্যে অবস্থিত। নুরেমবার্গ বিমানবন্দর () হ'ল মিউনিখ বিমানবন্দর এর পরে বাভারিয়ার দ্বিতীয়-ব্যস্ততম বিমানবন্দর এবং জার্মানির দশম-ব্যস্ততম বিমানবন্দর।
অ্যাঞ্জেলা হোয়াইট

অ্যাঞ্জেলা হোয়াইট (ইংরেজি: Angela White) (জন্ম: ৪ঠা মার্চ, ১৯৮৫, সিডনি) একজন অস্ট্রেলীয় পর্ন অভিনেত্রী, পরিচালক, প্রযোজক এবং ইরোটিক মডেল।
হোয়াইট সিডনিতে (অস্ট্রেলিয়া) ১৯৮৫ সালের ৪ঠা মার্চ জন্মগ্রহণ করেন। তিনি তাঁর ১৮তম জন্মদিনের পরপরই ২০০৩ সালে পর্নোগ্রাফিক চলচ্চিত্রে অভিনয় শুরু করেছিলেন। 
সেই বয়সেই, হোয়াইট প্রথম অস্ট্রেলীয় মডেল হিসাবে মার্কিন "স্কোর" ম্যাগাজিনের জন্য পোস দিয়েছিলেন যা তাকে "এ ডে উইথ অ্যাঞ্জেলা হোয়াইট" শিরোনামের এক সিনেমায় সুযোগ করে দেয়েছিল। যা "পেন্টহাউজের" অস্ট্রেলীয় সংস্করণ, "কসমোপলিটন", "বিট" এবং "টাইম আউট", পত্রিকার পাশাপাশি "সিডনি মর্নিং হেরাল্ড" ম্যাগাজিনে প্রকাশিত হয়েছিল। 
তিনি যৌন চলচ্চিত্র বিষয়ক বিভিন্ন অনুষ্ঠানে ১৮৭ টি মনোনয়ন পেয়েছেন এবং ১০৮ টি পুরস্কার পেয়েছেন।
ফ্লাইবিগ

ফ্লাইবিগ ভারতের ইন্দোরের একটি আঞ্চলিক বিমান সংস্থা। এটি গুরুগ্রাম ভিত্তিক বিগ চার্টার প্রাইভেট লিমিটেড দ্বারা উন্নীত হয়। ২০২০ সালের ডিসেম্বর মাসে বিমান সংস্থাটি কার্যক্রম শুরু করে এবং ভারতের অভ্যন্তরে টায়ার-২ শহরগুলিকে উড়ানের মাধ্যমে সংযুক্ত করার দিকে দৃষ্টি নিবদ্ধ করে।
সংস্থাটি সিভিল বেসামরিক বিমান চলাচল মন্ত্রণালয় থেকে ২০২০ সালের ১৪ ডিসেম্বর অনাপত্তিজনক শংসাপত্র (নো অবজেকশন সার্টিফিকেট / এন ও সি) ও উড়ান পরিচালনার শংসাপত্র (এওসি) লাভ করে।
ফ্লাইবিগ বহর ২০২২ সালের মার্চ মাস পর্যন্ত নিম্নলিখিত বিমানগুলি নিয়ে গঠিত ছিল:
আস-সুন্নাহ মসজিদ (রাবাত)

আস-সুন্নাহ মসজিদ () মরক্কোর মধ্য রাবাতের একটি বড় মসজিদ। এটি মরক্কোর বৃহত্তম মসজিদগুলোর মধ্যে অন্যতম।
মসজিদটি অ্যালৌউত সুলতান মৌলে মোহাম্মদ বিন আব্দুল্লাহ কর্তৃৃৃক প্রতিষ্ঠিত হয়। ১৯৮৫ সালে এর নির্মাণকাজ শেষ হয়। তবে, ১৯তম শতাব্দীতে এর প্রায় পুরোটাই পুনর্নির্মাণ করা হয়। ১৯৬৯ সালে, রাজা দ্বিতীয় হাসানের চল্লিশতম জন্মবার্ষিকী উপলক্ষে মসজিদটি পুনঃসংস্কার করা হয় এবং এর মিনারটি মসজিদের উত্তর-পশ্চিম কোণ থেকে সরিয়ে দক্ষিণ-পশ্চিম কোণে পুনর্নির্মাণ করা হয়।
মসজিদটি রাবাত শহরের কেন্দ্রে অন্যতম প্রধান সড়ক পঞ্চম মোহাম্মদ অ্যাভিনিউ-এ অবস্থিত। এর ঠিক দক্ষিণ-পশ্চিমে রয়েছে মরক্কোর রাজকীয় প্রাসাদ। মসজিদ ভবনের মেঝে প্রায় বর্গাকার। এর প্রতি পার্শ্বের দৈর্ঘ্য প্রায় ৭৪ মিটার এবং পৃষ্ঠতলের ক্ষেত্রফল ৫৫৬৫ বর্গ মিটার যা এটিকে মরক্কোর চতুর্থ বৃহত্তম ঐতিহাসিক মসজিদে পরিণত করেছে। এটি মরক্কান মসজিদগুলোর তুলনায় আদর্শ বিন্যাসে গঠিত। মসজিদটিতে বারান্দা দিয়ে বেষ্টিত একটি বড় আয়তক্ষেত্রাকার প্রাঙ্গণ (শান) এবং একটি প্রার্থনা কক্ষ রয়েছে। প্রাঙ্গণের উভয় প্রান্তে, পাশের প্রবেশদ্বারগুলোর সাথে সারিবদ্ধ ও সজ্জিত প্যাভিলিয়ন বা আচ্ছাদিত স্থান রয়েছে যা ফেজের প্রাচীনতম আল-কারাওইন মসজিদের আচ্ছাদিত স্থানগুলোর অনুরূপ। মসজিদের উত্তরের অংশটি অতিরিক্ত কক্ষ দিয়ে অধিকৃত যেগুলো একসময় শিক্ষার্থীদের বাসস্থান ছিল। মসজিদটির মিনার ও এর চারটি সম্মু্খভাগে অলঙ্কৃত মোটিফ খোদাই করা আছে। মিনারটি দক্ষিণ-পশ্চিম কোণে অবস্থিত হলেও মূলত উত্তর-পশ্চিম কোণে দাঁড়িয়ে ছিল। মসজিদটিতে একাধিক অলঙ্কৃত প্রবেশপথ এবং অভ্যন্তরে ঐতিহ্যবাহী মরক্কান অলঙ্করণ রয়েছে।
পেদ্রো (ফুটবলার)

পেদ্রো হার্নান্দেজ মার্টিনেজ হলেন একজন সাবেক স্পেনীয় পেশাদার ফুটবলার যিনি রক্ষণভাগে খেলতেন। তিনি সিডি লেগানসের বর্তমান সহকারী প্রশিক্ষক।
ভূপতিমোহন সেন

ভূপতিমোহন সেন (২১ মে ১৮৮৮ - ২৩ সেপ্টেম্বর ১৯৭৮) ছিলেন ভারতীয় বাঙালি পদার্থবিদ এবং গণিতজ্ঞ তিনি কোয়ান্টাম মেকানিক্স এবং ফ্লুইড মেকানিক্সের ক্ষেত্রে  অসাধারণ অবদান রেখেছেন। তিনি প্রেসিডেন্সি কলেজের গণিত বিভাগে এবং কলকাতা বিশ্ববিদ্যালয়ের ফলিত গণিত বিভাগে পড়াতেন। তিনি বোস ইনস্টিটিউট তথা বসু বিজ্ঞান মন্দিরের গভর্নিং বডির সদস্যও ছিলেন। ১৯৭৪ খ্রিস্টাব্দে ভারত সরকার দেশের তৃতীয় সর্বোচ্চ বেসামরিক সম্মান পদ্মভূষণ প্রদান করে।। 
ভূপতিমোহন সেনের জন্ম ১৮৮৮ খ্রিস্টাব্দের ৩ জানুয়ারি ব্রিটিশ ভারতের অধুনা বাংলাদেশের  রাজশাহীতে। তাঁর পিতা রাজমোহন সেন ছিলেন রাজশাহী সরকারি কলেজের গণিতের অধ্যাপক এবং উপাধ্যক্ষ। তাঁর মাতা নিশিতারা দেবী ছিলেন অত্যন্ত নিষ্ঠাবান ও ধার্মিক মহিলা। তিনি স্যার ডা. নীলরতন সরকারের এক কন্যা শান্তাকে বিবাহ করেন। তাদের দুই পুত্র ও এক কন্যা ছিল। পুত্রেরা হলেন - মনীষীমোহন সেন এবং সুব্রতকুমার সেন।
ভূপতিমোহন সেনের প্রাথমিক শিক্ষা শুরু হয়  রাজশাহী কলেজিয়েট স্কুলে এবং পরে রাজশাহী কলেজে। তিনি এন্ট্রান্স ও এফ এ পরীক্ষায় প্রথম শ্রেণীর বৃত্তি পান। বিদ্যালয় শিক্ষা  শেষ করে তিনি ভর্তি হন কলকাতার প্রেসিডেন্সি কলেজে। ১৯০৮ খ্রিস্টাব্দে ট্রিপল অনার্সসহ বিএসসি পাস করেন। গণিতে প্রথম শ্রেণীতে দ্বিতীয়, পদার্থবিদ্যায় দ্বিতীয় শ্রেণী এবং রসায়নে দ্বিতীয় শ্রেণী পান। ১৯১০ খ্রিস্টাব্দে তিনি স্নাতকোত্তরে  ফলিত গণিতে প্রথম শ্রেণীতে প্রথম স্থান অধিকার করেন। এরপর কিংস কলেজের ফাউন্ডেশন স্কলার (১৯১১ - ১৯১৫ খ্রিস্টাব্দ সময়ের) হয়ে কেমব্রিজ যান। ১৯১২ খ্রিস্টাব্দে কেমব্রিজ বিশ্ববিদ্যালয়ের র‍্যাংলার  হন এবং ১৯১৪ খ্রিস্টাব্দে প্রথম ভারতীয় হিসাবে বিশেষ মর্যাদাপূর্ণ "স্মিথস" পুরস্কার লাভ করেন। 
১৯১৫ খ্রিস্টাব্দে ভারতে ফিরে আসার পর, তিনি 'ইন্ডিয়ান এডুকেশন সার্ভিস'-এ যোগ দেন। ১৯১৫ খ্রিস্টাব্দ থেকে ১৯২১ খ্রিস্টাব্দ পর্যন্ত ঢাকা সরকারি কলেজের গণিতের অধ্যাপক এবং ১৯২১ খ্রিস্টাব্দ হতে  ঢাকা ১৯২৩ খ্রিস্টাব্দ পর্যন্ত ঢাকা বিশ্ববিদ্যালয়ের গণিতের অধ্যাপক ছিলেন তিনি। ১৯২৩ খ্রিস্টাব্দে  কলকাতায় ফিরে আসেন এবং প্রেসিডেন্সি কলেজে (বর্তমানে প্রেসিডেন্সি বিশ্ববিদ্যালয়) গণিতের অধ্যাপক হিসেবে যোগদান করেন এবং ১৯৩০ খ্রিস্টাব্দ পর্যন্ত এই পদে নিযুক্ত ছিলেন। ১৯৩৪ খ্রিস্টাব্দে তিনি প্রেসিডেন্সি কলেজের অধ্যক্ষ হন এবং আট বৎসর অধ্যক্ষের দায়িত্ব পালন করেন। ১৯৪৩ খ্রিস্টাব্দে 'ইন্ডিয়ান এডুকেশন সার্ভিস' হতে অবসরের পর, তিনি কলকাতা বিশ্ববিদ্যালয়ের অধীনস্থ প্রেসিডেন্সি কলেজের বিশুদ্ধ গণিতের খণ্ডকালীন অধ্যাপক নিযুক্ত হন এবং একই পদে অধিষ্ঠিত হন। ১৯৫৪ খ্রিস্টাব্দে অবসর নেন।
অধ্যাপক সেনের গবেষণার ক্ষেত্র ছিল নিম্নলিখিত বিষয়গুলির উপর -
১৯৩৩ খ্রিস্টাব্দে বিজ্ঞান পত্রিকা নেচারে তার একটি গবেষণাপত্র প্রকাশিত হয়। তার "টাইডাল অসিলেশন অন এ স্ফেরোয়েড"  শিরোনামের গবেষণাপত্রটি কলকাতা গাণিতিক সমিতি তথা কলকাতা ম্যাথমেটিকাল সোসাইটির বুলেটিনে প্রকাশিত হয়েছিল। তার রচিত ও প্রকাশিত গ্রন্থ দুটি হল -
গ্রন্থ দুটি ম্যাক্সওয়েল সমীকরণ এবং বিশেষ আপেক্ষিক তত্ত্বের উপর বিদ্যমান তত্ত্বগুলির উপর সমালোচনা করেই রচিত হয়।
মোটরসাইকেল গার্ল

মোটরসাইকেল গার্ল হচ্ছে ২০১৮ সালে মুক্তিপ্রাপ্ত একটি উর্দু চলচ্চিত্র। চলচ্চিত্রটি পাকিস্তানের নারী মোটরসাইকেল চালক জেনিথ ইরফান-এর জীবনের খণ্ডাংশ থেকে কাহিনী নিয়ে নির্মিত। চলচ্চিত্রটির রচয়িতা ছিলেন আদনান সারোয়ার যিনি একইসঙ্গে চলচ্চিত্রটির পরিচালনা এবং সহ-প্রযোজনা করেছিলেন। চলচ্চিত্রটিতে মুখ্য অর্থাৎ জেনিথ ইরফান চরিত্রে সোহাই আলি আব্রো অভিনয় করেছিলেন, আরো ছিলেন সামিনা পীরজাদা, আলি কাজমি এবং শামিম হিলালি।
২০১৮ সালের ২০শে এপ্রিল চলচ্চিত্রটি সমগ্র পাকিস্তানে মুক্তি পায়।
রম্যাঁ ফেভ্র

রম্যাঁ ফেভ্র (, ; জন্ম: ১৪ জুলাই ১৯৯৮) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব ব্রেস্ত এবং ফ্রান্স অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন।
২০০৪–০৫ মৌসুমে, ফরাসি ফুটবল ক্লাব জেনেভিলোয়ার যুব পর্যায়ের হয়ে খেলার মাধ্যমে ফেভ্র ফুটবল জগতে প্রবেশ করেছেন এবং পরবর্তীকালে রেসিং ক্লাব ফ্রান্স এবং তুরের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৪–১৫ মৌসুমে, ফরাসি ক্লাব তুর বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; তুর বি-এর হয়ে তিনি ১২ ম্যাচে ১টি গোল করেছেন। অতঃপর ২০১৭–১৮ মৌসুমে তিনি মোনাকো বি-এ যোগদান করেছেন, মাঝে তিনি ১ মৌসুমের জন্য মোনাকোর মূল দলের হয়ে খেলেছেন। ২০২০–২১ মৌসুমে, তিনি মোনাকো হতে ব্রেস্তে যোগদান করেছেন।
২০২০ সালে, ফেভ্র ফ্রান্স অনূর্ধ্ব-২১ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।
রম্যাঁ ফেভ্র ১৯৯৮ সালের ১৪ই জুলাই তারিখে ফ্রান্সের আনিয়ের-সুর-সেনে জন্মগ্রহণ করেছেন এবং সেখানেই তার শৈশব অতিবাহিত করেছেন। তার মা আলজেরীয় বংশোদ্ভূত।
ফেভ্র ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০২০ সালের ৮ই অক্টোবর তারিখে তিনি লিশটেনস্টাইন অনূর্ধ্ব-২১ দলের বিরুদ্ধে ম্যাচে ফ্রান্স অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন। তিনি ফ্রান্স অনূর্ধ্ব-২১ দলের হয়ে লিশটেনস্টাইন অনূর্ধ্ব-২১ দলের বিরুদ্ধে তার অভিষেক ম্যাচেই ফ্রান্সের বয়সভিত্তিক দলের হয়ে প্রথমবারের মতো গোল করেছেন।
লিন য়ি

লিন য়ি (; জন্ম: ১১ জানুয়ারি, ১৯৯৯), একজন চীনা অভিনেতা এবং মডেল। ২০১৯ সালের রোম্যান্টিক ওয়েব নাটক, "" এ অভিনয় এর পরে তিনি জনপ্রিয়তা অর্জন করেন।
লিন য়ি জানুয়ারি ১১, ১৯৯৯ সালে চীনের হেবেই শহরে জন্মগ্রহণ করেন। তিনি বর্তমানে বেইজিং স্পোর্টস বিশ্ববিদ্যালয়ে বলরুম নৃত্যের উপর পড়াশোনা করছেন।
২০১৫ সালে, লিন তার এজেন্সি তাংরেন মিডিয়াতে যোগদান করেন। সেই থেকে তিনি বিদেশে নৃত্য ও পারফরম্যান্সের পেশাদার প্রশিক্ষণ নেন।
মে ১৪, ২০১৭ সালে, তিনি ইউকু আইডল আপাতবাস্তব টেলিভিশন অনুষ্ঠান "হ্যান্ডসাম ইয়ুথ সোসাইটি" তে কাস্ট সদস্য হিসাবে অংশ নিয়েছিলেন। ঐ একই বছর তিনি ইউকু এর ফ্যাশন শো "ক্রেজি ওয়ারড্রোব" এ প্রতিযোগী হিসেবে অংশগ্রহণ করেন এবং ৪১টি ভোট নিয়ে ৬ষ্ঠ চ্যাম্পিয়নশিপ জিতেন। ডিসেম্বর ২০১৭ সালে, তিনি সাই-ফাই ফিল্ম "হোপ আইল্যান্ডে" তার বড় পর্দার আত্মপ্রকাশ নিশ্চিত করেন।
২০১৯ সালে, লিন রোম্যান্টিক ওয়েব নাটক, "পুট ইউর হেড অন মাই শোল্ডার" এ গু ওয়েইয়ে এর ভূমিকা পালনের জন্য জনপ্রিয়তা অর্জন করেন। নাটকটি অনেক বড় সাফল্য পেয়েছিল এবং চীন এবং বিদেশে হিট হয়েছিল। লিন তার গু ওয়েইয়ের চিত্রায়নের জন্য ইতিবাচক পর্যালোচনা পেয়েছিলেন যা তার জনপ্রিয়তা আরও বাড়িয়ে তোলে। ২০ মে, ২০১৯ এ, লিন য়ি এবং সহ-অভিনেত্রী শিং ফেই থাইল্যান্ডের ব্যাংককে একটি বিশাল ভক্ত সভা আয়োজন করেন যেখানে কয়েক হাজার ভক্তের ভিড় জমেছিল।
২০২১ সালে, লিন ঐতিহাসিক নাটক "দ্য ব্লেইসড গার্ল" এ ইউয়ান য়ি এবং রোম্যান্স নাটক "লাভ সিনারি" তে লু জিং হিসেবে অভিনয় করেন।
আর্শদীপ সিং (ক্রিকেটার)

আর্শদীপ সিং (; জন্ম ৫ ফেব্রুয়ারি ১৯৯৯) হলেন একজন ভারতীয় ক্রিকেটার ২০১৮ সালের ১৯ সেপ্টেম্বর, ২০১৮-১৯ বিজয় হাজারে ট্রফিতে পাঞ্জাব ক্রিকেট দলের হয়ে লিস্ট এ ক্রিকেটে তার অভিষেক হয়। লিস্ট এ অভিষেকের পূর্বে, ভারত জাতীয় দলের জন্য ২০১৮ অনূর্ধ্ব-১৯ ক্রিকেট বিশ্বকাপের স্কোয়াডে অন্তর্ভুক্ত ছিলেন।
২০১৮ এর ডিসেম্বরে, ২০১৯ ইন্ডিয়ান প্রিমিয়ার লিগ প্রতিযোগিতার খেলোয়াড় নিলামে তিনি কিংস ইলাভেন পাঞ্জাব দল পায়। ২০১৯ ইন্ডিয়ান প্রিমিয়ার লিগ প্রতিযোগিতায় কিংস ইলাভেন পাঞ্জাবের হয়ে ২০১৯ এর ১৬ এপ্রিল টুয়েন্টি২০ ক্রিকেটে তার অভিষেক হয়। ২০১৯ এর নভেম্বরে, তাকে বাংলাদেশে অনুষ্ঠিত ২০১৯ এসিসি ইমার্জিং টীম এশিয়া কাপ প্রতিযোগিতায় ভারতীয় দলের অন্তর্ভুক্ত করা হয়। ২৫ ডিসেম্বর ২০১৯ তারিখে ২০১৯-২০ রণজি ট্রফিতে পাঞ্জাবের হয়ে প্রথম-শ্রেণীর ক্রিকেটে আত্মপ্রকাশ হয় তার।
ভারত বনাম ইংল্যান্ডের ২০২৫ সিরিজে টিম ইন্ডিয়ার হয়ে টেস্ট ফরম্যাটে অভিষেক করছেন বাঁহাতি ফাস্ট বোলার আরশদীপ সিং।
দিমিত্রি বের্তো

দিমিত্রি বের্তো (, ; জন্ম: ৬ জুন ১৯৯৮) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লীগের শীর্ষ স্তর লীগ ১-এর ক্লাব মোঁপালিয়ে এবং ফ্রান্স অনূর্ধ্ব-২১ দলের হয়ে একজন গোলরক্ষক হিসেবে খেলেন।
২০০৪–০৫ মৌসুমে, ফরাসি ফুটবল ক্লাব আভেনির কাস্ত্রোতের যুব পর্যায়ের হয়ে খেলার মাধ্যমে বের্তো ফুটবল জগতে প্রবেশ করেছেন এবং পরবর্তীকালে মোঁপালিয়ের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৪–১৫ মৌসুমে, ফরাসি ক্লাব মোঁপালিয়ে ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৬ মৌসুম অতিবাহিত করেছেন; মোঁপালিয়ে ২-এর হয়ে তিনি ৬০ ম্যাচে অংশগ্রহণ করেছেন। ২০১৪–১৫ মৌসুমেই, তিনি মোঁপালিয়ের মূল দলে যোগদান করেছেন।
২০১৩ সালে, বের্তো ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। দলগতভাবে, বের্তো এপর্যন্ত ১টি শিরোপা জয়লাভ করেছেন, যা তিনি মোঁপালিয়ের হয়ে জয়লাভ করেছেন।
দিমিত্রি বের্তো ১৯৯৮ সালের ৬ই জুন তারিখে ফ্রান্সের মোঁপেলিয়েতে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি কঙ্গোলীয় বংশোদ্ভূত।
বের্তো ফ্রান্স অনূর্ধ্ব-১৬, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৩ সালের ৩১শে অক্টোবর তারিখে তিনি নেদারল্যান্ডস অনূর্ধ্ব-১৬ দলের বিরুদ্ধে ম্যাচে ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।
আসওয়াদ আনসী

আসওয়াদ আল-আনসী (আরবি: الاسود العنسي), যিনি আবহালা বিন কা'ব (আরবি: عبهلة بن كعب) নামে বেশি পরিচিত। তিনি আল-আনসী উপজাতির নেতা এবং তিনিই নবুয়তের প্রথম মিথ্যা দাবিদার।
তিনি ইয়েমেনে থাকতেন এবং ইসলামের নবী মুহাম্মাদের জীবদ্দশার শেষের দিকে আনসী নিজেকে নবী বলে ঘোষণা করেছিলেন। তার বৈশিষ্ট্য রহস্যপূর্ণ ছিল বলে তিনি ঘোমটা নবী হিসাবে পরিচিত ছিলেন।
আসওয়াদ মুহাম্মাদের মত শব্দ আকারে ঐশ্বরিক বার্তা (ওহী) পাওয়ার দাবি করেছিলেন এবং তার অনুসারীদের কাছে তা উপস্থাপন করেছিলেন বলে লিপিবদ্ধ করা হয়েছে।
মুহাম্মাদের অনুসারীদের মতে আসওয়াদ ছিলেন একজন ধর্মত্যাগী। মুহাম্মাদ মক্কায় তার বিদায় হজ্জের পর মুহাম্মাদ অসুস্থ হয়ে পড়লে তিনি নিজেকে নবী হিসেবে ঘোষণা করেছিলেন।
আসওয়াদ নাজরান এবং ইয়েমেন সবচেয়ে বেশি আক্রমণ করেন। তিনি সানা আক্রমণ করেন এবং বধনের পুত্র এবং ইয়েমেনের শাসক শাহর আসওয়াদের বিরুদ্ধে যুদ্ধে নিহত হন। আসওয়াদ শাহরের বিধবা স্ত্রীকে বিয়ে করেন এবং নিজেকে ইয়েমেনের শাসক ঘোষণা করেন।
ইয়েমেন আক্রমণ করার পরে তিনি তার "নবী" ও "রহমান (করুনাময়)" উপাধি পরিবর্তন করেছিলেন। তার ইয়েমেনের শাসনকাল স্বল্পকালীন ছিল। ফয়রুজ আদ-দায়লামি নামে একজন পারসিক যোদ্ধা সৈন্যসহ ইয়েমেন আক্রমণ করেন এবং আসওয়াদকে হত্যা করেন।
মুহাম্মদের প্রয়াণের খবর জানতে পেরে আসওয়াদের অনুসারীরা কাইস বি-আব্দে ইয়াঘুসের নেতৃত্বে তাদের বিদ্রোহ অব্যাহত রাখে।
ফায়রুজ আসওয়াদকে পরাজিত করে এবং তারা তাদের নেতার নিকট আত্মসমর্পণ করে।
তানজিহ

তানজিহ (আরবি: تنزيه) হল একটি ইসলামি ধর্মীয় ধারণা, যার অর্থ ঊর্ধ্বে অবস্থান। ইসলামি ধর্মতত্ত্বের ক্ষেত্রে আল্লাহর দুটি বিপরীত গুণ রয়েছে, "তানজিহ" ও "তাশবিহ"। "তাশবিহ" এর অর্থ হল., "নিকটবর্তীতা, ঘনিষ্ঠতা, নৈকট্য পাবার যোগ্যতা।”
যাইহোক, তানজিহের পূর্ণ অর্থ হল 'তুলনাহীনতা ঘোষণা করা', অর্থাৎ মানবতা থেকে আল্লাহর ঊর্ধ্বে থাকা নিশ্চিত করা। এই ধারণাটি চিরকাল আল্লাহর "তাশবিহ" এর সাথে সামঞ্জস্যপূর্ণ।
শব্দটির আক্ষরিক অর্থ হল "বিশুদ্ধ এবং অন্য কিছু থেকে ঊর্ধ্বে থাকা"। এই সংজ্ঞা নিশ্চিত করে যে, আল্লাহকে কোন কিছুর সাথে তুলনা করা যায় না: এবং এটি তাওহিদের উপর মৌলিক, অন্তর্নিহিত ইসলামি বিশ্বাসকে আরও শক্তিশালী করে।
তানজিহের সাথে জড়িত আল্লাহর অন্যান্য বিশেষণগুলো হলো সেগুলো যেগুলো নির্দেশ করে দূরত্ব, ঊর্ধ্বতন, ভয় প্রদর্শনকারী, রাজা, প্রতিশোধ গ্রহণকারী, জ্ঞানী, প্রশংসনীয়, মৃত্যু দাতা, শক্তিশালী এবং স্বতন্ত্র।
লুকায়িত ইসলাম

লুকায়িত ইসলাম () ইসলাম ধর্মের এমন গোপন অনুশীলন করাকে নির্দেশ করে; যেখান তারা বাহিরে অন্য ধর্মের অনুসারী হিসেবে নিজেদেরকে প্রকাশ করে থাকেন। গোপন ইসলামের অনুশীলনকারীরা হলেন "লুকায়িত মুসলিম"। এই শব্দটি স্পেনের মুসলমানদের ক্ষেত্রে সাধারণত প্রয়োগ করা হয় যারা মধ্যযুগীয় খ্রিস্টানদের ধর্মীয় আদালত থেকে বাঁচতে খ্রিস্টান হিসাবে নিজেকে প্রকাশ করতেন, তবে গোপনে ইসলামের অনুসরণ করতেন ও ইসলাম ধর্মের আকিদার উপর বিশ্বাস রাখতেন।
ঐতিহাসিক উদাহরণের মধ্যে আহমদ ইবনে কাসিম আল-হিজরি উল্লেখযোগ্য। ষোড়শ শতাব্দীতে তিনি স্পেনে একজন গোপন মুসলিম হিসাবে থেকেছিলেন। তিনি কীভাবে স্পেন থেকে মরক্কোতে পালিয়ে গিয়েছিলেন সে সম্পর্কে একটি বই লিখেছিলেন। এর মধ্যে রয়েছে, যিশুখ্রিষ্ট সম্পর্কে তাদের খ্রিস্টান বিশ্বাসকে অস্বীকার করা। স্পেনে কীভাবে মুসলিমরা বাস করেন তাও বইটিতে বর্ণিত হয়েছে। পরে তিনি স্পেনে মরোক্কোর রাষ্ট্রদূত হন।
এটিও দাবি করা হয় যে, নাজাশি যিনি আকসুম রাজ্য বা হাবশা শাসন করেছিলেন, তিনিও একজন গোপন মুসলমান ছিলেন। এটা তো প্রকাশ্য যে, নাজাশি ইসলামের প্রথম দিনগুলিতে মুসলমানদের আশ্রয় দিয়েছিলেন এবং এমন একটি সময়ে ইসলাম ধর্মকে শক্তিশালী করেছিলেন যখন মুসলমানরা না সংখ্যক সংখ্যায় ছিলেন এবং না ইসলাম ধর্মের কোনও শক্ত সমর্থক ছিল।
ভাং

ভাং () ভারতীয় উপমহাদেশ থেকে উদ্ভূত গাঁজার একটি ভোজ্য প্রস্তুতি। প্রাচীন ভারতে এটি ১০০০ খ্রিস্টপূর্বের প্রথমদিকে খাদ্য এবং পানীয়তে ব্যবহৃত হয়েছিল। মহা শিবরাত্রি ও হোলির বসন্ত উৎসবে ঐতিহ্যগতভাবে ভাং বিতরণ করা হয়। ভাঙ মূলত ভাঙের দোকানে পাওয়া যায়, যা গাঁজাযু্ক্ত ভারতীয় পানীয় ভাং লস্যি এবং ভাং ঠান্ডাই নামে বিক্রি করে । 
গোয়ায় অবস্থিত পর্তুগিজ ইহুদি চিকিৎসক গার্সিয়া দে অর্টা তাঁর "কলিকুইস ডস সিম্পল ই ড্রোগাস দা ইন্ডিয়া" (১৫63৩), বইয়ে গুজরাটের বাহাদুর শাহ এবং বহু পর্তুগিজ এর বিনোদনমূলক ব্যবহারের কথা উল্লেখ করেন।
ভাং ভারতীয় উপমহাদেশের প্রাচীন হিন্দুদের ঐতিহ্য এবং রীতিনীতির একটি অংশ। গ্রামীণ ভারতের কিছু অংশে, মানুষ গাঁজা গাছের জন্য বিভিন্ন ঔষধি গুণকে উল্লেখ করে।
সার্বিক ফাংশন

গণিতে,একটি ফাংশন f একটি সেট X থেকে অন্য একটি সেট Y এ সার্বিক হবে (এটি onto অথবা surjection নামেও পরিচিত), যদি f ফাংশনের কোডোমেইন Y এর প্রতিটি উপাদান y এর জন্য, f এর ডোমেইন X-এ কমপক্ষে একটি উপাদান x থাকে।যেন:"f"("x") = "y" হয়। এক্ষেত্রে x অনন্য হতে হবে এমন কোনো বাধ্যবাধকতা নেই; ফাংশন f-এ x-এর এক বা একাধিক উপাদান Y এর একটি উপাদানে ম্যাপ করা থাকতে পারে। এই ফাংশন বা চিত্রণ উপরিচিত্রণ নামে পরিচিত।
নিকোলা বুরবাকি সার্বিক সেট, একক এবং একক ও সার্বিক সেট সংশ্লিষ্ট বিষয়সমূহ প্রবর্তন করেছেন, এটি মূলত বিংশ শতাব্দীর ফরাসি গণিতবিদদের একটি দল ছিল, যা এই ছদ্মনামে ১৯৩৫ সাল থেকে আধুনিক উন্নত গণিতের একটি ব্যাখ্যা উপস্থাপন করে বেশ কয়েকটি বই লিখেছিল। ফার্সি শব্দ সুর'" অর্থ উপরে" ' এবং এই সত্যের সাথে সম্পর্কিত যে একটি সার্বিক ফাংশনের ডোমেনের চিত্রটি ফাংশনের কোডোমেইনকে সম্পূর্ণরূপে আচ্ছাদিত করে।
যেকোন ফাংশন সার্বিক সেটে রূপান্তরিত হয় এর কোডোমেনকে ডোমেইনের উপাদানসমূহের প্রতিবিম্বের মধ্যে সীমাবদ্ধ রেখে। প্রত্যেক সার্বিক ফাংশন এর একটি ডান বিপরীত রয়েছে এবং ডান বিপরীতসহ প্রত্যেক ফাংশন অবশ্যই সার্বিক ফাংশন হবে। সার্বিক ফাংশনের কম্পোজিট(একের অধিক ফাংশনের সংমিশ্রণ ) সর্বদাই সার্বিক ফাংশন হয়ে থাকে। যেকোনো ফাংশনকে সার্বিক ফাংশন এবং একক ফাংশনে বিভক্ত করা যেতে পারে।
একটি "সার্বিক ফাংশন" হলো এমন এক ধরনের ফাংশন যার প্রতিবিম্বসমূহ এর কোডমেইনের সমান। একইভাবে , একটি ফাংশন formula_1 ডোমেইন formula_2 এবং কোডোমেইন formula_3 সহ সার্বিক হবে যদি formula_3 এর অন্তর্ভুক্ত প্রত্যেক formula_5 এর জন্য অন্তত একটি formula_6 formula_2 এর মধ্যে বিদ্যমান থাকে যাতে formula_8 হয়। সার্বিক ফাংশনসমূহকে অনেক সময় দুই মাথা বিশিষ্ট ডানদিকবর্তী তীর দ্বারা চিহ্নিত করা হয়। (), formula_9 এ যেমন দেখা যাচ্ছে।
সাংকেতিকভাবে ,
আব্দুল মান্নান ওয়াজিরাবাদি

মাওলানা হাফিজ আব্দুল মান্নান ওয়াজিরাবাদি (আবদুল মান্নান ওয়াজিরাবাদি বা আব্দুল মানান ওয়াজিরাবাদি) (উর্দু: عبدالمنان وزیر آبادی; ১৮৫১- ১৮ জুলাই, ১৯১৬) ছিলেন একজন ধর্মীয় পণ্ডিত, আইনবিদ, মুফাসসির এবং মুহাদ্দিস। তিনি তৎকালীন সময়ে হাদিসের একজন সুপরিচিত পণ্ডিত ছিলেন। তিনি "মুহাদ্দিস-ই-পাঞ্জাব" বা "ওস্তাদ-ই-পাঞ্জাব" নামেও পরিচিত। তিনি আহলে হাদিস আন্দোলনের অন্যতম উল্লেখযোগ্য নেতা ছিলেন।
মান্নান ওয়াজিরাবাদি ১২৬৭ হি. ১৮৫১ সালে পাকিস্তানের ঝিলাম জেলার কারোইলি গ্রামে জন্মগ্রহণ করেন। মান্নান ওয়াজিরাবাদির বয়স যখন ৮ বছর, তখন তিনি কনজাঙ্কটিভাইটিস রোগে আক্রান্ত হন এবং এই রোগের কারণে দৃষ্টিশক্তি হারান। তার পিতার নাম ছিল মুলক শারফুদ্দিন বিন নূর খান যিনি আওয়ান উপজাতির অন্তর্গত ছিলেন, যারা প্রধানত পাকিস্তানি পাঞ্জাবের উত্তর, মধ্য ও পশ্চিমাঞ্চলে বসবাস করে। তার পরিবার মূলত গজনির বাসিন্দা ছিল। পরে তারা পাঞ্জাবে চলে যায় এবং কৃষি ক্ষেত্রে কাজ শুরু করে। মান্নানের বয়স যখন বারো বছর তখন তার বাবা মারা যান। হাফিজ ওয়াজিরাবাদি তার গ্রামের মৌলভীর কাছ থেকে বাড়িতে কুরআন এবং ফার্সি শিক্ষা শুরু করেন। তিনি উচ্চশিক্ষার জন্য বিভিন্ন জায়গায় গিয়েছিলেন এবং অবশেষে দিল্লিতে সৈয়দ নাজির হুসাইন দেহলভির নিকট এসেছিলেন।
সৈয়দ নাজিরের অধীনে ওয়াজিরাবাদি হাদিস ও কুরআনে তাফসীর শিক্ষা সম্পন্ন করেন। দিল্লিতে অবস্থানকালে তিনি দারুল উলুম দেওবন্দের প্রতিষ্ঠাতা মুহাম্মদ কাসেম নানুতুবি এবং অন্যান্য বিশিষ্ট পণ্ডিতদের সাথেও সাক্ষাৎ করেন।
হাদিসের শিক্ষা শেষ করে তিনি অমৃতসরে মাওলানা আবদুল্লাহ গজনভীর কাছে চলে আসেন। মাওলানা গজনভী মান্নান ওয়াজিরাবাদিকে হাদীসের গভীর শিক্ষা দান করেন। কিছুদিন অবস্থান শেষে তিনি আবার ওয়াজিরাবাদে ফিরে আসেন। যেখানে তিনি মৃত্যুর আগ-পর্যন্ত অবস্থান করেন।
মান্নান ওয়াজিরাবাদি ১৬ রমজান ১৩৩৪, ১৮ জুলাই ১৯১৬ সালে ওয়াজিরাবাদে মারা যান। তাকে ওয়াজিরাবাদ শিয়ালকোট রোডের কাছে চৌরঙ্গী কবরস্থানে সমাধিস্থ করা হয়েছে। তার মৃত্যুতে সানাউল্লাহ অমৃতসরী বলেছিলেন যে, আজ আরেকজন ইমাম বুখারি মারা গেছেন।
চাঁদ মিনার

চাঁদ মিনার বা চাঁদের টাওয়ার ভারতের দৌলতাবাদে অবস্থিত একটি মধ্যযুগীয় মিনার। মিনারটি মহারাষ্ট্র রাজ্যের দৌলতাবাদ-দেওগিরি দুর্গ প্রাঙ্গণের নিকটে অবস্থিত। রাজা আলাউদ্দিন বাহমনি ১৪৪৫ সালে দুর্গটি দখলের স্মরণে এই মিনারটি নির্মাণ করেন। দিল্লির কুতুব মিনারের সাথে মিল রেখে এবং এ থেকে অনুপ্রাণিত হয়ে মিনারটি নির্মাণ করা হয়।
চাঁদ মিনারটি দক্ষিণ ভারতের ইন্দো-ইসলামিক স্থাপত্যশৈলীর সেরা নমুনাগুলির একটি হিসাবে বিবেচিত হয়। মিনারটি ৪ তলাবিশিষ্ট এবং ৬৩ মিটার উঁচু। এটিতে ২৪ টি কক্ষ রয়েছে। মিনারের গোড়ায় একটি ছোট মসজিদ বা প্রার্থনা কক্ষ রয়েছে। যা পারস্যের নীল টাইলস দিয়ে সজ্জিত করা। মিনারটি ভারতীয় দেশীয় কিছু স্থাপত্য বৈশিষ্ট্যও প্রদর্শন করে যেমন দেত্তয়ালাগারগুলো তার বারান্দাগুলিকে ধরে রেখেছে। মিনারটির উচ্চতা এমন যা দৌলতাবাদ দুর্গের প্রতিটি কোণ থেকে দেখা যায়।
জিন্নাহ টাওয়ার

জিন্নাহ টাওয়ার অন্ধ্রপ্রদেশের গুণ্টুরে অবস্থিত একটি ঐতিহাসিক স্মৃতিস্তম্ভ। পাকিস্তানের জাতির জনক মুহাম্মদ আলী জিন্নাহর নামানুসারে নামকরণ করা হয়েছে। টাওয়ারটি শান্তি ও সম্প্রীতির প্রতীক হিসেবে মহাত্মা গান্ধী রোড এ অবস্থিত।
টাওয়ারটি ছয়টি স্তম্ভের উপর নির্মিত হয়েছিল যা বিংশ শতাব্দীর প্রথম দিকে তৎকালীন মুসলিম স্থাপত্যের বৈশিষ্ট্যযুক্ত একটি গম্বুজের জন্য উন্মুক্ত ছিল। টাওয়ারটি বর্তমানে অবহেলা এবং ভঙুর অবস্থায় রয়েছে। রাজ্য প্রত্নতত্ত্ব বিভাগের মতে, টাওয়ারটির ৬০ বছরের বেশি ইতিহাস থাকলে সুরক্ষিত স্মৃতিস্তম্ভগুলির তালিকার আওতায় আনা যেতে পারে।
এর উৎপত্তি সম্বন্ধে, একটি গল্প হলো জিন্নাহের একজন প্রতিনিধি, জুডালিয়াকত আলি খান স্বাধীনতা পূর্ব যুগে গুণ্টুর পরিদর্শন করেছিলেন। প্রাক্তন তেলুগু দেশম পার্টি রাজ্যসভার সদস্য, এস.এম লালন বাশা এবং বর্তমান এপি রাজ্য সংখ্যালঘু কমিশনের চেয়ারম্যান এস.এম জিয়াউদ্দিন খানকে সংবর্ধনা দেন এবং তিনি মুসলিম লীগ নেতার সম্মানে নির্মিত একটি টাওয়ার পান।
অন্য বর্ণনামতে, দুজন পৌর চেয়ারম্যান, নাদিমপল্লী নরসিংহ রাও এবং তেল্লাকুলা জালায়া টাওয়ার নির্মাণের জন্য তাদের নিজ নিজ কার্যকালের সময় শান্তি ও সম্প্রীতির প্রতীক হিসাবে দায়িত্ব প্রাপ্ত ছিলেন।
পঞ্চাশত্তমী রবিবার

পঞ্চাশত্তমী রবিবার ( বা Pentecostal Sunday; ) খ্রিস্টধর্মের অনুসারীদের একটি প্রধান উৎসব। পুনরুত্থান পার্বণের ৫০ দিন পরে সপ্তম রবিবারটিতে এটি উদ্‌যাপন করা হয়। যেহেতু পুনরুত্থান পার্বণের তারিখটি পরিবর্তনশীল, তাই পঞ্চাশত্তমী রবিবারের তারিখটিও ভ্রাম্যমাণ। এই দিনে জেরুসালেমে ইহুদীদের শাভুওত উৎসব উদ্‌যাপনকারী যিশুর শিষ্যদের উপরে, বিশেষ করে ১২জন প্রেরিতশিষ্যের উপরে পবিত্র আত্মার অবরতণের অলৌকিক ঘটনাটি স্মরণ করা হয়। যিশুর ক্রুশারোহণ, পুনরুত্থান ও স্বর্গারোহণের পরে এই ঘটনাটি ঘটে বলে বাইবেলের নতুন নিয়মের পঞ্চম গ্রন্থ "প্রেরিতদের কার্য-বিবরণ"-এর দ্বিতীয় অধ্যায়ে উল্লেখ করা হয়েছে। ঐ দিন থেকেই সারা বিশ্বে খ্রিস্টীয় মণ্ডলীর ধর্ম প্রচারাভিযান শুরু হয়েছিল বলে গণ্য করা হয়। ইউরোপের বহুসংখ্যক দেশে পঞ্চাশত্তমী রবিবারের পরের সোমবারটিতে সরকারী ছুটি দেওয়া হয়।
ইহুদী ধর্মে পঞ্চাশত্তমী দিবসটি (শাভুওত) মূলত ইহুদীদের একটি ধন্যবাদজ্ঞাপনমূলক উৎসব ছিল, যেদিন গমের ফসল কাটা ও তোলার নবান্ন উপলক্ষে ঈশ্বরের স্তুতিমূলক একটি ধর্মানুষ্ঠান পালিত হত। পরবর্তীতে এটিকে সিনাই পর্বতে ইশ্বর কর্তৃক মোশি নবীকে বিধান দানের ঘটনাটির সাথে সম্পৃক্ত করা হয়। খ্রিস্টানরা এই ইহুদী উৎসবটিকে একটি খ্রিস্টান উৎসবে রূপান্তরিত করার কারণ হল যিশুর মৃত্যুর পরে ঐ নবান্নের উৎসবের দিন পবিত্র আত্মা যে যিশুর প্রেরিতশিষ্যদের কাছে দেখা দেন, সেই ঘটনাটির দ্বারা ঈশ্বরের পুরাতন বিধানের পরিবর্তে নতুন বিধানের প্রবর্তন ঘটে।
পঞ্চাশত্তমী উৎসবটি খ্রিস্টীয় মণ্ডলী কবে প্রথম উদ্‌যাপন করে, সে সম্পর্কে সঠিক তথ্য নেই। তবে খ্রিস্টীয় ২য় শতকে পূর্বদেশীয় মণ্ডলীর একটি গ্রন্থ "এপিস্তোলা আপোস্তোলরুম" নামক একটি গ্রন্থে এটির উল্লেখ রয়েছে। ৩য় শতকে আলেকজান্দ্রিয়ার খ্রিস্টান ধর্মতাত্ত্বিক ওরিগেন এবং কার্থেজের খ্রিস্টান যাজক ও লেখক তেরতুলিয়ান এই উৎসবটির উল্লেখ করেন।
প্রথমদিকে খ্রিস্টানরা পুনরুথান পার্বণের পরবর্তী সমগ্র ৫০ দিনব্যাপী পর্বটিকে পঞ্চাশত্তমী বলে নির্দেশ করত। এই পর্বের শুরুর দিবসে অর্থাৎ পুনরুত্থান পার্বণের দিন এবং শেষের দিবসে অর্থাৎ পঞ্চাশত্তমী দিনটিতে খ্রিস্টানদের দীক্ষা দেওয়া হত। ধীরে ধীরে উত্তর ইউরোপে পুনরুত্থান পার্বণের পরিবর্তে পঞ্চাশত্তমী দিনটি দীক্ষা প্রদানের জন্য বেশি জনপ্রিয় লগ্নে পরিণত হয়। ইংল্যান্ডে ঐ দিন খ্রিস্টধর্মে সদ্য দীক্ষিতরা বিশেষ শ্বেতবর্ণ বা সাদা পোশাক পরিধান করতো বলে এটিকে শ্বেত রবিবার (হোয়াইট সানডে বা সংক্ষেপে হুইটসানডে) বলে ডাকা হত। ৬ষ্ঠ এডওয়ার্ডের প্রথম প্রার্থনাগ্রন্থে (১৫৪৯) এই উৎসবটিকে আনুষ্ঠানিকভাবে হুইটসানডে নামে ডাকা শুরু হয় এবং আজও ইঙ্গবাদী মণ্ডলীতে এই নামটি প্রচলিত। অন্যদিকে রোমান ক্যাথলিক ও অন্যান্য পশ্চিমা মণ্ডলীগুলিতে এই দিন ধর্মযাজকেরা প্রায়শই লাল রঙের পোশাক পরিধান করেন, যা দিয়ে তারা প্রেরিতশিষ্যদের উপরে পবিত্র আত্মায় অগ্নিশিখার জিহ্বাগুলির অবতরণের ঘটনাটি স্মরণ করেন। কিছু কিছু ঐতিহ্যে সমবেত উপাসনাকারীরাও লাল রঙের পোশাক পরিধান করেন এবং সাধারণত গির্জার বেদীটিকেও সম্মুখদিকে লাল বর্ণের কাপড়ে মোড়ানো হয়।
পঞ্চাশত্তমী রবিবারটি পূর্বদেশীয় সনাতনপন্থী মণ্ডলীগুলির মহা-উৎসবগুলির একটি; ক্যাথলিক বা বিশ্বজনীন মণ্ডলীর রোমান ধর্মীয় কৃত্যগুলির মধ্যে সর্বোচ্চ মর্যাদাবাহীগুলির একটি; লুথারবাদী মণ্ডলীগুলির একটি উৎসব এবং ইঙ্গবাদী সম্মিলনের একটি প্রধান উৎসব। বহুসংখ্যক খ্রিস্টীয় ধর্মসম্প্রদায় এই পবিত্র উদ্‌যাপনের দিন বিশেষ ধর্মীয় আচার-অনুষ্ঠানের আয়োজন করে।
চেহেল দোখতারান মিনার

চেহেল দোখতারান মিনার( ) ইরানের এসফাহন প্রদেশের একটি ঐতিহাসিক মিনার। মিনারটি এসফাহনের জইবারেহ জেলায় অবস্থিত। মিনারে পাওয়া কুফিক লিপি অনুসারে মিনারটি ১১১২ সালে নির্মাণ করা হয়েছে। শিলালিপি রয়েছে এমন মিনারগুলোর মধ্যে এটি ইরানের পঞ্চমতম পুরাতন মিনার। কিবলার দিক বরাবর মিনারে একটি বড় জানালা রয়েছে। এসফাহনের অন্যান্য মিনারগুলিতে এই বৈশিষ্ট্যটি নেই। মিনারে শীর্ষে উঠার জন্য একটি সর্পিল সিঁড়ি রয়েছে। মিনারটি ৪০ মিটার উঁচু।পূর্বে মিনারের উচ্চতা আরও বেশি ছিল, তবে সময়ের সাথে সাথে এর উচ্চতা হ্রাস পেয়েছে। মিনারের টাওয়ারগুলি শহরের উচ্চতম স্থান এবং দূর থেকে মিনারটি দেখা যায়। তবে অলিগলি এবং সরু রাস্তাগুলির জন্য মিনারে যাওয়া কঠিন। 
ফার্সিতে "চেহেল দোখতারান" অর্থ 'চল্লিশ মেয়ে'। তবে অর্থের সঠিক উৎপত্তি এখনো জানা যায় নি। ইরানি সংস্কৃতিতে 'চল্লিশ' সংখ্যাটি অতিরঞ্জিত করার জন্য ব্যবহৃত হয়। সম্ভবত মিনারের পাশেই মহিলাদের সাথে সম্পর্কিত একটি ভবন ছিল। সেই ভবনটি বর্তমানে নেই। আশেপাশের লোকেরা এই মিনারটিকে "গারল্যান্ডের মিনারও বলে"। গারল্যান্ড একজন ব্রিটিশ ধর্মীয় ধর্মপ্রচারক ছিলেন। যিনি বিংশ শতাব্দীর শুরুর দিকে ইরানে আসেন। মিনারের কাছাকাছি (খ্রিস্ট) ধর্মের প্রচারের কাজ করেছিলেন।